《东渡感事呈唐维卿方伯家时甫星使兼怀幕府诸公 其二》
清代·林鹤年

目极楼船济六师，江淮遮蔽此藩篱。雨馀莫忘谈墙筑，米短何堪议灶炊。

渡海神仙工点铁，逢场傀儡惯牵丝。重瀛但祝销兵气，筹笔无劳疏十思。

作者简介：（1847—1901）清福建安溪人，字氅云，又字铁林，晚号怡园老人。光绪八年举人。官工部郎中，保道员，加按察使衔。少有大志，好谈兵，时人比之杜牧、陈亮。中年渡海至台湾，客唐景崧幕中。与林时甫筹海防，毁家纾难，抗御日寇。内渡后，乡人延聘掌教书院，辟怡园于厦门鼓浪屿，越十余年卒。工诗享才名，尝往来泉州、厦门间，与龚显会、黄贻楫、陈棨仁诸人结社酬唱。有《福雅堂诗集》。